NATAKAWAN dagiti dua a babae iti uneg ti maysa a simbaan sadiay Middle Quezon Hill, Baguio City idi kalman bayat a nakakidem dagitoy para iti pangrikep a karararag ti misa dagitoy.
Nabigbig dagiti biktima a da Isralla Lucindo Sina-oy, 33, single, residente iti Middle Quezon Hill, Baguio City kenni Andrea Sad-ang Mangangey, 46, awanan asawa, ken residente iti Lower Dagsian, Baguio City.
Sigun kadagiti biktima, nakakidemda para iti panagkararag ngem saanda a nadlaw nga adda ti nanglukat iti bagda.
Natakawan manipud kadagitoy ti cellphone nga aggatad iti 30,000 pesos, bayat a mapukpukaw met ti wallet ni Mangangey a naglaon iti IDs ken cash a dumanon iti 2,500 pesos.
Patien dagiti biktima a ti babae a nagtugaw iti likudanda a nagpammarang a pito a bulan nga agdadagsen ti nangtakaw kadagiti cellphone ken cash dagitoy.
ilo_Latn ilo_Latn ilo_Latn ilo_Latn ilo_Latn